«Терут эйгэ»

Саха о5отун сахалыы тыынын уьугуннарар, ебугэ сиэрин-майгытын инэрэр

иитэр үлэ проега

**Проект ыытыллар сирэ:**Бартыьаан орто оскуолата

**Проект ааптара:**Павлова Валентина Яковлевна

**Проект бириэмэтэ:**Туерт сылга суоттаныллар.

**Проект кыттааччылара:**оҕолор, учууталлар, төрөппүттэр.

**Кыттар оҕолор саастара:**7-10 саастаах оҕолор.

**Проект сонуна:**оҕо сахалыы тыынын уьугуннарыыга, ебугэ сиэрин-майгытын инэриигэ сиэр-туом толоруутун туттуу

**Проект проблемата:**кэлиҥҥи кэмҥэ сотовай телефон,компьютер , интернет сабыдыала улаатан о5о тереебут тылыттан тэйдэ, сахалыы угэстэри билбэт буолла.

**Проект сыала**:  Саха о5отун сахалыы тыынын уьугуннарыы, ебугэ сиэрин-майгытын инэрии

**Сабаҕалааһын:** Саха о5отун сахалыы тыынын уьугуннардахпытына сиэрдээх-майгылаах киьи буола улаатыа

**Проект оҕолорго соруктара:**

-Дьыл угэстэрин, бэлиэлэрин арааран уерэтиигэ, алгыс ылыыга, сиэр –майгы туьунан дьоьуннаах кэпсэтиигэ, тыл уонна хамсаныылаах оонньууга дьарыктары тэрийии

-тереебут тыл баайын ханатыы, толкуйдуурга үөрэтии, болҕомтотун сайыннарыы

- оҕо сиэрдээх –майгыга иитии, ис туругун бөҕөргөтүү

**Проект көһүтүллэр түмүгэ:**

**Оҕолорго:**

-дьыл угэстэрин, бэлиэлэрин арааран билэр уонна тутуьар

- алгыс ылар, сиэрдээх –майгылаах, дьоьуннаах буолар, ис туруга бе5ергуур

-тереебут тылын алгыс , сэьэргэьии ,оонньуу ненуе инэринэр

-ейу сытыылыыр оонньуулары оонньоон ейе тобуллар

-хамсаныылаах оонньуулары оонньоон чэбдигирэр, этэ-хаана сайдар

**Учууталларга:**

-Бэйэ олорор эйгэтигэр сөп түбэһиннэрэн оҕону сайыннарар үлэ систематын тэрийэр;

-Үлэ араас ньымаларын, көрүҥүн нөҥүө айар-тутар дьоҕурунан иитээччи бэйэтин педагогическай маастарыстыбатын үрдэтинэр;

-Ебугэ угэстэрино5ону иитиигэ ньыма быһыытынан туттар;

1 кылаас Чуораанчык

2 кылаас Саһарҕа

3 кылаас Күнчээн

4 кылаас Кустук

1 нэдиэлэ-Алгыс

2 нэдиэлэ -Дьоһуннаах кэпсэтии

3 нэдиэлэ- Үгэстэр, кун-дьыл бэлиэлэрэ

4 нэдиэлэ- Оонньуулар

Проект ис хоһооно

Ыйдарынан алгыс

Тохсунньу ый алгыһа

Туску, туску, туску!

Таҥханы анааччы,

Түһү олордооччу,

Түөрэхчит баһа,

Үс биһик төрдө,

Уон икки ороҥҥо уйалааччы,

Уон икки мутукка олордооччу,

Кэрэ кэскили тэрийээччи,

Төлкөнү түпкэ түһэрээччи,

Эргэ дьылы эһээччи,

Саҥа дьылы саҕалааччы,

Халлаантан тутулуктаах,

Сиртэн сибээстээх,

Саҥа саҕаланары сабаҕалааччы,

Инники хардыыны иннилээччи,

Таҥхаһыт

Таҥха Хаан Тойон,

Бэттэх көрөн

Мичик гын!

Дом!

Олунньу ыйын алгыһа

Муундара, муундара, муундара!

Сир-халлаан кулукутун

Тутан олорооччулар,

Айыы Суолун

Арыйааччылар,

Күн Суолун

Көрдөрөөччүлэр,

Төлөрүйбэт төлкөлөөх,

Уларыйбат уураахтаах,

Сөллүбэт тыллаах

Сүдү Айыылар,

Оҥорууну олохтооччу

Орулуур Одун Хаан,

Ыйааҕы ҥорооччу

Чыҥырыыр Чыҥыс Хаан

Үтүө тыыҥҥытын түһэрэн

Күрүөлээҥ,

Бэттэх көрөн

Мичик гыныҥ!

Дом!

Кулун тутар ыйын алгыһа

Хоруу, хоруу, хоруу!

Саханы саха оҥорон

Сандаарпыт,

Киһини киһи оҥорон

Килэппит,

Дьиэни диэлитээччи,

Күрүөнү уһатааччы,

Алтан сэргэни анньааччы,

Аал уоту уматаачы,

Төлкөлөөх түһүлгэни төрүттээччи,

Дэлэй ыһыаҕы тэрийээччи,

Түөрэм туйахтаах,

Нэлим сиэллээх,

Сиэр дьүһүннээх,

Доллу кулгаахтаах,

Санныгар дьаҕыллаах,

Самыыиыгар таҥара бэлиэлээх,

Күн Дьөһөгөй!

Айыы тойон,

Бэттэх көрөн

Мичик гын!

Дом!

Муус устар ыйын алгыһа

Дьаралык, дьаралык, дьаралык!

Үөскүүрү төрүттээччи,

Кэскили тэрийээччи,

Уол оҕо кутун ох оҥорон

Уҥа хонноҕор кыбыммыт,

Кыыс оҕо кутун кыптыый оҥорон

Хаҥас хонноҕор кыбыммыт,

Тэллэҕэр имэҥнээх,

Суорҕаныгар дьалыҥнаах,

Биири биэс гынааччы,

Биэһи биэс уон гынааччы

Иэримэ дьиэни тэрийээччи,

Көмүс ньээкэ уйаны олохтооччу,

Таптал таҥарата,

Дьиэ – кэргэн төрдө,

Айыыһыт

Ийэ хотун,

Бэттэх көрөн

Мичик гын!

Дом!

Ыам ыйын алгыһа

Күөгэл-нусхал, күөгэл-нусхал, күөгэл-нусхал!

Уйгуну оҥорооччу,

Илгэни биэрээччи,

Ойуулаах от-мас төрдө,

Хамсыыр-харамай ийэтэ,

Амарах санаалаах,

Аһыныгас сүрэхтээх,

Атаҕар алгыстаах,

Илиитигэр эҕэрдэлээх,

Күүгэннээх хоннохтоох,

Көлөһүннээх сүүстээх,

Эбирдээх муруннаах,

Иһэгэйдээх ытыстаах,

Биири биэс гынар,

Биэһи биэс уон гынар

Күн Иэйиэхсит

Ийэ хотун,

Бэттэх көрөн

Мичик гын!

Дом!

Бэс ыйын алгыһа

Айхал, айхал, айхал!

Аан дойдуну

Айан – тутан оҥорбут,

Орто туру дойдуну

Огдолуйбат олохтообут,

Айыы аартыгын арыйбыт,

Күн суолун тобулбут,

Айыы киһитин

Арҕаһыттан тэһииннээбит,

Күн киһитин

Көхсүттэн көнтөстөөбүт,

Үүс-киистир иитэ

Өллүргэлээх бэргэһэлээх,

Үүс-аас бэйэккэлээх,

Үүт-таас олбохтоох,

Үкээр куйаас тыыннаах

Үрүҥ Айыы Тойон,

Бэттэх-бэттэх көрөн

Мичик гын

От ыйын алгыһа

Нарын-наскыл, нарын-наскыл, нарын-наскыл!

Үүнэри төрүттээччи,

Быйаҥы биэрээччи,

От анныгар обугунаспыт

Ойуу-бичик уолаттардаах,

Сэбирдэх быыһыгар сибигинэспит

Ойуу-бичик кыргыттардаах,

Үүс кыыл тириитэ бэргэһэтин

Эҕэтэйдии кэппит,

Киис кыыл тириитэ саҕынньаҕын

Ньэлэккэйдии кэппит,

Баһыы көмүс тарбахтаах,

Көҕүөр-таһыар эмиийдээх,

Күскэм-тускул,

Айхал-мичил,

Аан-Алахчын

Хотун ийэбит

Бэттэх көрөн

Мичик гын!

Дом!

Атырдьах ыйын алгыһа

Алыас, алыас, алыас!

Аан дойду арчыһыта,

Күн сирин сүлгүөрдьүтэ,

Кырдьыгы кылбатааччы,

Дьиҥи килбэтээччи,

Көлдьүнү көтүтээччи,

Кубулҕаты үтэйээччи,

Тыыны уһатааччы,

Көхсүнү кэҥэтээччи,

Айыы быатын туттарааччы,

Хараҕы сырдатааччы,

Уордаах Дьаһабыл,

Буура Дохсун,

Аан Дьааһын,

Дьаа Буурай,

Сүрдээх-кэптээх

Сүҥ Хаан эһэбит,

Бэттэх көрөн

Мичик гын,

Дом!

Балаҕан ыйын алгыһа

Сүлүгүр, сүлүгүр, сүлүгүр!

Идэни биэрээччи,

Дьоҕуру арыйааччы,

Нүһэр тыллаах,

Сүдү бэйэлээх,

Тоҕус мутукка уйалаах,

Тоҕус чуолҕан харахтаах,

Куул аттарар төрдө буолбут,

Уһуйар баһа буолбут,

Үөрэх төрүттээх,

Биир биэриилээх,

Айары анааччы,

Тутары туһаайааччы,

Сөллүбэт-өһүллүбэт

Сүдү андаҕардаах

Улуу Суорун

Тойон эһэбит,

Бэттэх көрөн

Мичик гын,

Дом!

Алтынньы ый алгыһа

Уруй,уруй, уруй!

Түмсүүнү төрүттээччи,

Тэрээһини олохтооччу,

Далааннаах өйдөөх,

Дархан олохтоох,

Эҥсиилээх санаалаах,

Өрөгөй талааннаах,

Санныгар саргылаах,

Түөһүгэр төлкөлөөх,

Тоҕус холбооһуннаах

Хорсун сүрэхтээх,

Сүҥ Хаан,

Сүҥкэн Эрили,

Аан Тайбыыр,

Ала Мондоҕой,

Хомпоруун

Хотой Айыы,

Бэттэх көрөн

Мичик гын,

Дом!

Сэтинньи ый алгыһа

Һук, һук, һук!

Дьолуону тосхойооччу,

Өлгөмү биэрээччи,

Хара тыа хаһаайына,

Тумул тыа тойоно,

Кыһыл саһыл кымньыылаах,

Ой буур оонньуулаах,

Көй боллох сэксэ олохтоох,

Сөҥ сөгөлөөн тус аһалаах,

Эһээ диэтэххэ,

Эһээ диэччи,

Бардам Туттуу,

Барылы кэскил,

Барылаах

Баай Байанай Тойон эһэм,

Бэттэх көрөн

Мичик гын,

Дом!

Ахсынньы ый алгыһа

Лох, лох, лох!

Билиини биэрээччи,

Өйү үксэтээччи,

Кулгааҕы тобулааччы,

Хараҕы арыйааччы,

Сайаҕас санаалааччы, исээнэттээччи,

Этитиини төрүттээччи,

Түмүгү сүөрээччи,

Бэлиэни этээччи,

Сибис эрэйтэрээччи,

Үөрэх төрдө,

Билии баһа,

Билгэһит

Билгэ Хаан,

Бэттэх көрөн

Мичик гын!

Дом

*Куьунну ыйдар.*

*Бала5ан ыйа-Улуу Суор*ун

*Угэстэрэ*

1 кунэ. -уерэх са5аланыыта

2-3кунэ. Улуу Суоруну чугаьатыы

14 кунэ. - Кыстыкка киирии.

21 кунэ. - Тэйилгэ-куьунну кун туруутугар оноьуллар ыьыах.Уунуу алгыьа.

*Алтынньы ый- Хотой ыйа.*

*Угэстэрэ*

2-3 кунэ. –Хотой Айыыны чугаьатар кэм.

7 кунэ.- Аартык иччитигэр алгыс.

14 кунэ - Бол5омто5о киллэрии алгыьа-ейу –санааны тумэр туом22 кунэ. – Анда5айыы кэмэ.

*Сэтинньи –Байанай*

*Угэстэрэ*

2-3 кунэ. – Байанайы чугаьатар кэм.Булчуттарга алгыс.

7-кунэ. Уруу тардыыта

12 кунэ.-Сайдамна киллэрии-майгыны тупсарар, кеннерер туом.

20 кунэ-Куесчут алгыьа.Аска алгыьы инэрэр туом.

*Кыьынны ыйдар.*

*Ахсынньы –Билгэ Хаан*

*Угэстэрэ*

2-3кунэ- Билгэ Хааны чугаьатар кэм. Билиини, кэрэхсэбили ке5улуур алгыс.

12 кунэ –Тебу киллэрии-тебену улэлэтэр туом.

19 кунэ- Аан –даан кыьынны кун туруута са5аланар.

21кунэ-Айыы уота туьэр.

25 кунэ- Кун иэ5иллиитэ-харана кууьуруутэ бутэр.

*Тохсунньу –танха ыйа*

*Угэстэрэ*

1кунэ- Орто дойдуга Айыы уота туьэр

7 кунэ- Сана уоту уматыы.

14 кунэ- ТYc олордуу-улахан дьон дьоьуннанар туома

31 кунэ- Кыстык ортото.

*Олунньу –Одун Хаан*

*Угэстэрэ*

кунэ 2-3кунэ-Одун Хааны чугаьатар кэм.

12 кунэ Тылы киллэрэр туом. 5 саастаах о5олорго туом. Дьыл о5уьун биир муоьа тостор.

17 кунэ –Кырдьа5ас алгыьа. Саастаах киьи о5олорго кэс тыл этэр.

20 кунэ- Аман ес. Айыы уерэ5ин кэпсиир кун.

24 кунэ- Дьыл о5уьун иккис муоьа тостор.

*Сааскы ыйдар.*

*Кулун тутар-Дьеьегей*

*Угэстэрэ*

2-3кунэ-Дьеьегей айыы чугаьатар кэм

12 кунэ-О5о телкете.

19 кунэ –Теруччу айыллыыта.Урууну-айма5ы саныыр кэм.

21кунэ –Саха айыллыыта-Дьеьегей о5ото буолары ейдееьун.

23кунэ-Кун сааскы тэннэьиитэ. Кый-кыьыны атаарыы.Дьыло5уьун баьа быстар.

*Муус устар-Айыыьыт.*

*Угэстэрэ*

Угэстэрэ -Айыыьыты чугаьатар кэм.

7 кунэ-Дьэргэлгэн туьэрэ.Айыыьыкка сыьыарар туом.

14 кунэ-Уоьах кунэ. Тунуй ынах алгыьа.

*Ыам ыйа Иэйэхсит.*

2-3 кунэ-ИЭйэхсити чугаьатар кэм.

7 кунэ-Арчы кунэ. Дьиэни-уоту, тиэргэни ыраастыыр туом.

17 кунэ-Буьуу-хатыы туома. Куеххэ уктэнии.

22 кун-Сайын кэлиитэ.От-мас ке5еруутэ.Сайылыкка кеьуу.

*Сайынны ыйдар.*

*Бэс ыйа-Урун Айыы*

*Угэстэрэ*

2-3 кунэ-Урун Айыы чугаьыыр кэмэ.

3 кунэ –Сайылык малааьына

19 кунэ-Ыьыах

21 кунэ-Кун оройо

*От ый -\_Аан Алахчын*

*Угэстэрэ*

2-3 кунэ- Сир иччитин- Аан Алахчыны чугаьатар кэм. Бу кэмнэ ына5ы чэчигинэн симииллэр.

7 кунэ-Эмтээх оту хомуйааачыларга аналлаах туом.

12кунэ-Окко киирии. Отчуттарга алгыс.

*Атырдьах ыйа-Аан Дьааьын.*

*Угэстэрэ*

2-3 кунэ-Аан Дьааьыны чугаьатар кэм.

14 кунэ-Бурдук буьуга

20 кунэ- Сир аьын алгыыр кун.

Дьыл кэмнэринэн куну-дьылы кэтээн керуу

Ый бэлиэ куннэрэ, уратыта

|  |  |  |
| --- | --- | --- |
| № | Ыйдар ааттара | Куну-дьылы кэтээьин |
| 1 | Бала5ан ыйа | * Кемнех туьуутэ * Куьунну ардахтар |
| 2 | Алтынньы | * Ексуен * Бастакы хаар * Муус тоноро |
| 3 | Сэтинньи | * Мунха кэмэ * Идэьэ кэмэ |
| 4 | Ахсынньы | * Аан-даан тымныылара |
| 5 | Тохсунньу | * Томороон тымныылар * Ерустэр, урэхтэр дейе тоноллор |
| 6 | Олунньу | * Хаар * Тыал туьуутэ |
| 7 | Кулун тутар | * Хаар хараарыыта * Туллук кэлиитэ * Хатыыска * Хайыьар |
| 8 | Муусустар | * Бастакы таммах * Чалбах тахсыыта * Кетер кынаттаах кэлиитэ |
| 9 | Ыамыйа | * Ньургуьун тыллыыта * Хатын сэбирдэ5ин тыллыыта * Кумаар тиллиитэ * Сылгы чыычаа5а кэлиитэ * Кэ5э этиитэ * Бастакы этин |
| 10 | Бэс ыйа | * Бастакы дохсун ардах * Бырдах туьуутэ |
| 11 | От ыйа | * Куйаас куннэр * Ардахтар * Дьэдьэн * Сугун * Хапта5ас |
| 12 | Атырдьах ыйа | * Моонньо5он * Долохоно * Отон * О5оруот астара |

“Дьоһуннааҕы кэпсэтии” темалара

|  |  |  |  |  |  |
| --- | --- | --- | --- | --- | --- |
| № | Ыйдар | 1 кылаас | 2 кылаас | 3 кылаас | 4 кылаас |
| 1 | Балаҕан ыйа | Дьиэни кирдээхтик, ыһыллаҕастык тутума – дьиэ иччитэ өһүргэниэ | Дьиэҕэ уотунан оонньоомо - аньыы | Киһи малын-салын көҥүлэ суох тыытар - куһаҕан | Дьиэ тиэргэнин ыһыма, оонньурдаргын таһырдьа хаалларыма – тиэргэн иччитэ өһүргэниэ |
| 2 | Алтынньы | Ийэ-аҕа, улахан киһи этэрин истибэт - куһаҕан | Кырдьаҕас, кыаммат киһиэхэ көмөлөспөт - куһаҕан | Билбэт киһин туһунан куһаҕаны кэпсээмэ – аньыы, бэйэҕэр эргиллиэ | Доҕоттору көмүскээбэт, харыстаабат – куһаҕан, доҕотторуҥ хоргутуохтара, кэлэйиэхтэрэ |
| 3 | Сэтинньи | Таҥнар таҥаһынан оонньуур - куһаҕан | Атын киһи таҥаһын көҥүллэппэккэ кэтэр - куһаҕан | Баттаҕы, тыҥыраҕы көрүммэт – куһаҕан, чанчарык киһи быһыыта | Бэйэ тас көстүүтүн, көрүнэр-харанар наадалаах |
| 4 | Ахсынньы | Билбэти ыйыппат, өйдүү сатаабат - куһаҕан | Киһиттэн үөрэммэт - куһаҕан | Быдьардык тыллаһыма - аньыы | Улахан киһи кэпсиирин мэһэйдиир - куһаҕан |
| 5 | Тохсунньу | Айыылары, иччилэри ытыктаабат – аньыы, өһүргэнэн тиэрэ хайыһаллар | Айылҕаҕа сылдьантот-мас иччилэрин аһаппат – аньыы, өһүргэнэллэр | Ааҥҥа, суол ортотугар дьону мэһэйдиир - куһаҕан | Киһини өтөрү-батары көрөр - куһаҕан |
| 6 | Олунньу | Өбүгэ кэс тылын, муудараһын билбэт - куһаҕан | Биэрбит тылгын толорор буол – дьон кэлэйиэ | Төрөөбүт тылы билбэт – куһаҕан. Өбүгэлэрин өһүргэниэхтэрэ | Кырдьаҕаска көмөлөспөт - аньыы |
| 7 | Кулун тутар | Үлэни кэмигэр оҥорбот - куһаҕан | Үлэни ситэри оҥорбот - куһаҕан | Үлэни сирэр - куһаҕан | Үлэттэн куотар - куһаҕан |
| 8 | Муус устар | Тереппүт тылын истибэт - куһаҕан | Кэрэни алдьатыма - аньыы | Кыраттан кыыһырыма - аньыы | Кыаммат киһиэхэ көмөлөспөт - аньыы |
| 9 | Ыам ыйа | Оту-маһы алдьатыма, кыылы-сүөлү охсума – айылҕа иччитэ өһүргэниэ | Көтөр-сүүрэр уйатын, кыыл-сүөл турар сирин урусхаллаама - аньыы | Айылҕаҕа сылдьан мээнэ айдаарыма - аньыы | Сир кырсын мээнэ алдьатыма, кыылы-сүөлү сордоомо - аньыы |
| 10 | Бэс ыйа | Ыһыахха кыыһырсыма, этиһимэ, охсуһума - аньыы | Ыһыахха куһаҕаны санаама, үөхсүмэ - аньыы | Ыһыах аһын-үөлүн сиримэ - аньыы | Ыһыах сиэрин-туомун кэһимэ – Аййыылар хоргутуохтара |
| 11 | От ыйа | Үүнээйи барыта орто дойду ойуута-бичигэ, ону өйдүүр куолу | Киһи дьылҕата айылҕаны үүннэрэртэн тутулуктаах, ону өйдүүр куолу | Үүнээйи киһиэхэ ас-үөл, эмп-томп буолар, ону өйдүүр куолу | Айлҕаны үүннэрэр үлэһит – ытык киһи |
| 12 | Атырдьах ыйа | Быйаҥ диэн сир-дойду сүрэ буолар, ону өйдүүр куолу | Быйаҥ дойду сир аһа-үөлэ, илгэтэ, ону өйдүүр куолу | Үлэ дьиҥэ-кырдьыга быйаҥҥа көстөр, ону өйдүүр куолу | Быйаҥҥа сыһыаммытын салайабыт |